從孫一昆仲求毗陵筆
作者：趙蕃
朝代：宋

paragraphs: 宣城死諸葛，管城不中書。
我無操舟長，顧病河流紆。
朝來罷茶甌，閑詩念追摹。
毛錐不勝任，一戰驚摧車。
孫郎吳中回，此物富有餘。
自云得祕法，蠹口絕覬覦。
君今英妙年，賦成似相如。
自宜給筆札，奏技承明廬。
非如寒窗人，章句分錙銖。
多貯竟胡爲，何妨稍遺余。